Source: https://www.riigiteataja.ee/akt/13251011
Timestamp: 2019-12-13 22:41:08+00:00

Document:
Määrus kehtestatakse «Tervishoiuteenuste korraldamise seaduse» § 591 lõike 3 alusel.
Määrusega asutatakse andmekogu «Tervise infosüsteem» (inglise keeles Health Information System).
«Tervise infosüsteem» on riigi infosüsteemi kuuluv andmekogu (edaspidi tervise infosüsteem), milles töödeldakse tervishoiuvaldkonnaga seotud andmeid tervishoiuteenuse osutamise lepingu sõlmimiseks ja täitmiseks, tervishoiuteenuste kvaliteedi ja patsiendi õiguste tagamiseks ning rahva tervise kaitseks, sealhulgas tervislikku seisundit kajastavate registrite pidamiseks ja tervishoiu juhtimiseks.
1) ravijärjekorra pidamiseks «Tervishoiuteenuste korraldamise seaduse» § 56 lõike 1 punkti 4 alusel igal tööpäeval hiljemalt kell 5.00;
2) meditsiiniliste ülesvõtete kättesaadavaks tegemiseks «Tervishoiuteenuste korraldamise seaduse» § 592 lõike 3 alusel kohe pärast «Tervishoiuteenuste korraldamise seaduse» § 592 lõike 2 punkti 1 alusel vormistatud asjaomase dokumendi edastamist tervise infosüsteemi;
3) tervishoiuteenuse osutamisel «Tervishoiuteenuste korraldamise seaduse» § 592 lõike 2 punkti 1 alusel haigusjuhtumi alustamise või lõpetamise kohta vormistatud dokumendi andmed kohe pärast haigusjuhtumi alustamist või lõpetamist;
4) ambulatoorse tervishoiuteenuse osutamise kohta «Tervishoiuteenuste korraldamise seaduse» § 592 lõike 2 punkti 1 alusel vormistatud dokumendi andmed ühe tööpäeva jooksul pärast asjaomase dokumendi kinnitamist tervishoiutöötaja poolt;
5) statsionaarse tervishoiuteenuse osutamise kohta «Tervishoiuteenuste korraldamise seaduse» § 592 lõike 2 punkti 1 alusel vormistatud dokumendi andmed viie tööpäeva jooksul pärast asjaomase dokumendi kinnitamist tervishoiutöötaja poolt;
6) tervishoiuteenuse osutamisel «Tervishoiuteenuste korraldamise seaduse» § 592 lõike 2 punkti 1 alusel vormistatud saatekirja andmed kohe pärast saatekirja vormistamist;
7) tervishoiu juhtimiseks «Tervishoiuteenuste korraldamise seaduse» § 56 lõike 1 punkti 1 alusel;
(1) «Eesti rahvastikuregistri» vastutav töötleja edastab tervise infosüsteemi isikuandmed.
(2) «Tervishoiutöötajate riikliku registri» vastutav töötleja edastab tervise infosüsteemi tervishoiutöötaja eluloolised, kvalifikatsiooni tõendavad ja töökohta puudutavad andmed ning registreerimisandmed.
(3) «Tervishoiuteenuste osutamise tegevuslubade riikliku registri» vastutav töötleja edastab tervise infosüsteemi tegevusloa omaja kontaktandmed, tegevusloa andmed ja organisatsioonilised andmed.
(4) «Ravikindlustuse andmekogu» vastutav töötleja edastab tervise infosüsteemi isiku kindlustuskaitse andmed.
(5) «Retseptikeskuse» vastutav töötleja edastab tervise infosüsteemi apteegist väljastatud ravimi ja selle väljastamise aluseks oleva retsepti andmed.
(7) Andmeandjad täidavad oma kohustust «Avaliku teabe seaduse» § 439 lõike 1 punkti 5 alusel kehtestatud infosüsteemide andmevahetuskihi abil.
Tervise infosüsteemis säilitatakse andmeid alaliselt, kui õigusaktist ei tulene teisiti.
(1) Tervise infosüsteemist väljastatakse andmeid kooskõlas «Isikuandmete kaitse seaduse», «Avaliku teabe seaduse» ja teiste õigusaktidega.
Järelevalvet tervise infosüsteemi pidamise üle teostavad tervise infosüsteemi vastutav töötleja, «Avaliku teabe seaduse» § 531 lõikes 1 nimetatud asutus, Andmekaitse Inspektsioon ja Terviseamet vastavalt seadustes sätestatud pädevusele.

References: § 591
 § 56
 § 592
 § 592
 § 592
 § 592
 § 592
 § 592
 § 56
 § 439
 § 531